ประกาศกรมการค้าต่างประเทศประกาศกรมการค้าต่างประเทศเรื่องเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่นสาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถานสาธารณรัฐอินเดียสาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินาประเทศยูเครนสาธารณรัฐประชาธิปไตยประชาชนแอลจีเรีย สาธารณรัฐอินโดนีเซียสาธารณรัฐสโลวักและประเทศโรมาเนียพ.ศ. ๒๕๕๒[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง ผลการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดและทบทวนขอบเขตของสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่นสาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดียสาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครนสาธารณรัฐประชาธิปไตยประชาชนแอลจีเรีย สาธารณรัฐอินโดนีเซีย สาธารณรัฐสโลวักและประเทศโรมาเนีย พ.ศ. ๒๕๕๒ ลงวันที่ ๒๑ พฤษภาคม พ.ศ. ๒๕๕๒ให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจาก๑๔ ประเทศดังกล่าวต่อไปอีกเป็นกำหนดเวลา ๕ ปี ตามอัตราที่กำหนดเดิมและให้สินค้าเหล็กแผ่นรีดร้อนเพื่อรีดเย็นต่อที่นำไปใช้ในกลุ่มเหล็กเคลือบสังกะสีด้วยไฟฟ้า(Electro Galvanize : EG) กลุ่มเครื่องใช้ไฟฟ้า (Home Appliance/Electrical Appliance : HA/EA) และกลุ่มยานยนต์ (Automotive : AUTO)ไม่อยู่ในข่ายสินค้าที่จะใช้มาตรการตอบโต้การทุ่มตลาดต่อไป นั้นผลจากการทบทวนความจำเป็นในการต่ออายุการใช้มาตรการตอบโต้การทุ่มตลาดของคณะกรรมการพิจารณาการทุ่มตลาดและการอุดหนุนเมื่อวันที่๑๔ พฤษภาคม ๒๕๕๒ เห็นว่าอัตราส่วนเหลื่อมการทุ่มตลาดของผู้ผลิตและผู้ส่งออกสินค้าเหล็กแผ่นรีดร้อนชนิดเป็นม้วนและไม่เป็นม้วนจาก๑๔ ประเทศดังกล่าวโดยไม่รวมสินค้าเหล็กแผ่นรีดร้อนเพื่อรีดเย็นต่อที่นำไปใช้ในกลุ่มเหล็กเคลือบสังกะสีด้วยไฟฟ้า(Electro Galvanize : EG) กลุ่มเครื่องใช้ไฟฟ้า (Home Appliance/Electrical Appliance : HA/EA) และกลุ่มยานยนต์ (Automotive : AUTO) มีการเปลี่ยนแปลงไปเห็นสมควรให้มีการทบทวนอัตราอากรตอบโต้การทุ่มตลาดตามมาตรา ๕๖แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ จึงมีมติให้กรมการค้าต่างประเทศเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่นสาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดียสาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครนสาธารณรัฐประชาธิปไตยประชาชนแอลจีเรีย สาธารณรัฐอินโดนีเซีย สาธารณรัฐสโลวักและประเทศโรมาเนีย ตามกระบวนการพิจารณาที่กฎหมายกำหนดอาศัยอำนาจตามความในมาตรา๓๙ และมาตรา ๖๐แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒กรมการค้าต่างประเทศจึงออกประกาศเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจาก๑๔ประเทศดังกล่าวโดยไม่รวมสินค้าเหล็กแผ่นรีดร้อนเพื่อรีดเย็นต่อที่นำไปใช้ในกลุ่มเหล็กเคลือบสังกะสีด้วยไฟฟ้า(Electro Galvanize : EG) กลุ่มเครื่องใช้ไฟฟ้า (Home Appliance/Electrical Appliance : HA/EA) และกลุ่มยานยนต์ (Automotive : AUTO)ตั้งแต่วันที่ประกาศนี้ประกาศในราชกิจจานุเบกษาทั้งนี้ให้ผู้มีส่วนได้เสียเสนอข้อเท็จจริงและความเห็นเป็นหนังสือ หรือแจ้งความจำนงขอแถลงการณ์ด้วยวาจาประกอบการพิจารณาทบทวนอัตราตอบโต้การทุ่มตลาดต่อกรมการค้าต่างประเทศภายในสามสิบวันนับแต่วันที่ประกาศนี้ประกาศในราชกิจจานุเบกษาและผู้ใดประสงค์ขอทราบข้อมูลข่าวสารเกี่ยวกับการเปิดทบทวนดังกล่าวให้ยื่นคำขอต่อสำนักปกป้องและตอบโต้ทางการค้า กรมการค้าต่างประเทศ เลขที่ ๔๔/๑๐๐ถนนนนทบุรี ๑ อำเภอเมือง จังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐๒๕๔๗ ๔๗๒๒ หมายเลขโทรสาร ๐ ๒๕๔๗ ๔๗๔๑สำหรับค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ประกาศ ณ วันที่ ๑๗มิถุนายน พ.ศ. ๒๕๕๒อิทธิพล ช้างหลำรองอธิบดีปฏิบัติราชการแทนอธิบดีกรมการค้าต่างประเทศวิภา/ผู้จัดทำ๘.กันยายน.๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๘๗ ง/หน้า ๓๔/๒๒ มิถุนายน ๒๕๕๒